CELEX: 31983R2194
Language: el
Date: 1983-07-26 00:00:00
Title: Κανονισμός (ΕΟΚ) αριθ. 2194/83 του Συμβουλίου της 26ης Ιουλίου 1983 για την τροποποίηση του κανονισμού (ΕΟΚ) αριθ. 1009/83 περί καθορισμού, για το έτος 1983, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία

Avis juridique important

|

31983R2194

Κανονισμός (ΕΟΚ) αριθ. 2194/83 του Συμβουλίου της 26ης Ιουλίου 1983 για την τροποποίηση του κανονισμού (ΕΟΚ) αριθ. 1009/83 περί καθορισμού, για το έτος 1983, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία  

Επίσημη Εφημερίδα αριθ. L 211 της 03/08/1983 σ. 0004 - 0005

***** ΚΑΝΟΝΙΣΜΟΣ (ΕΟΚ) αριθ. 2194/88 ΤΟΥ ΣΥΜΒΟΥΛΙΟΥ  της 26ης Ιουλίου 1983  για την τροποποίηση του κανονισμού (ΕΟΚ) αριθ. 1009/83 περί καθορισμού, για το έτος 1983, ορισμένων μέτρων διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως τα άρθρα 3 και 11,  την πρόταση της Επιτροπής,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 1009/83 (2), όπως τροποποιήθηκε από τον κανονισμό (ΕΟΚ) αριθ. 1394/83 (3), καθόρισε για το έτος 1983 ορισμένα μέτρα διατηρήσεως και διαχειρίσεως των αλιευτικών πόρων που εφαρμόζονται σε σκάφη υπό νορβηγική σημαία·  ότι το Διεθνές Συμβούλιο για την Εξερεύνηση της Θάλασσας (CIEM ) εξέδωσε συστάσεις για το επιτρεπόμενο σύνολο αλιευμάτων ρέγγας στη Βόρεια Θάλασσα για το 1983·  ότι, σύμφωνα με τη διαδικασία που καθορίζει το άρθρο 2 της συμφωνίας αλιείας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (4), τα συμβαλλόμενα μέρη πραγματοποίησαν διαβουλεύσεις σχτετικά με τα θέματα αυτά, με ορισμένα νορβηγικά αιτήματα όσον αφορά τα εξισωτικά μέτρα για τα υπερβολικά αλιεύματα του 1982 και με τις πρόσθετες μεταφορές του 1983·  ότι είναι επιθυμητό να αποφευχθεί διακοπή της ευρισκομένης σε εξέλιξη νορβηγικής αλιείας ρέγγας η οποία πραγματοποιείται επί των 3 500 τόνων της ήδη κατανεμηθείσας ποσόστωσης, λαμβανομένων υπόψη της εποχιακής φύσης της αλιείας αυτής καθώς και των οικονομικών αποτελεσμάτων που θα μπορούσε να επιφέρει η διακοπή αυτή·  ότι, αναμένοντας την απόφαση του Συμβουλίου επί των αποτελεσμάτων των εν λόγω διαβουλεύσεων, πρέπει, συνεπώς, να καταμερισθεί προσωρινή ποσόστωση ρέγγας 20 500 τόνων, που αντιπροσωπεύει περίπου τα δύο τρίτα της ποσόστωσης ρέγγας που καταμερίζει στη Νορβηγία η πρόταση της Επιτροπής προς το Συμβούλιο, σύμφωνα με τα εγκεκριμμένα πρακτικά της 7ης Ιουνίου 1983 που εφαρμόζονται στα σκάφη υπό νορβηγική σημαία και να επιτραπεί στα σκάφη αυτά να συνεχίσουν την αλιεία της ρέγγας στο νότιο και το κεντρικό τμήμα της Βόρειας Θάλασσας·  ότι είναι ανάγκη να κατανεμηθεί αυτή η προσωρινή ποσόστωση μεταξύ των διαιρέσεων CIEM IV a) και IV b),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 1009/83 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 25 Ιανουαρίου έως τις 31 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 26 Ιουλίου 1983.  Για το Συμβούλιο  Ο Πρόεδρος  Γ. ΣΗΜΙΤΗΣ  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 115 της 30. 4. 1983, σ. 11.  (3) ΕΕ αριθ. L 141 της 1. 6. 1983, σ. 57.  (4) ΕΕ αριθ. L 226 της 29. 8. 1980, σ. 48.  ΠΑΡΑΡΤΗΜΑ  «ΠΑΡΑΡΤΗΜΑ Ι  Ποσοστώσεις αλιείας  (σε τόνους)  1.2.3 //   //   //   // Είδη   // Ζώνη στην οποία επιτρέπεται η αλιεία   // Ποσότητες  //   //   //   // Σκουμπρί (Scomber Scombrus)  // CIEM VI a) (1) + VII d), e), f), g) + II a)  // 22 000  // Ρέγγα  // CIEM VI a) (1)  // 7 000  // Σπράτ (Sprattus sprattus)  // CIEM IV  // 40 000  // Γάδος (Gadus morhua)  // CIEM IV  // 8 000  // Βακαλάος εγκλεφίνος  (Melanogrammus aeglefinus)  // CIEM IV  // 18 000  // Μαύρη πολλάκα  (Pollachius virens)  // CIEM IV και Skagerrak (2)  // 33 000  // Βακαλάος μερλάν  (Merlangus merlangus)  // CIEM IV  // 7 000  // Ξαγκέτα  (Pleuronectes platessa)  // CIEM IV  // 5 000  // Ρέγγα  // CIEM IV c)  // 4 000 (3)  // Αμμόχελο (αμμοδύτης),  Μπακαλιαράκι της Νορβηγίας,  Gadus poutassou  // CIEM IV  // 70 000 (4)  // Gadus poutassou  // CIEM II, IV a), VI a) (1), VI b), VII (5), XIV  // 160 000 (6)  // Μπλέ λίγκα (Linguebleue)  // CIEM IV, V b), VI, VII  // 1 000 (7)  // Λίγκα και μπρόσμιος  // CIEM IV, V b), VI, VII  // 22 000 (7) (8)  // Σκυλόψαρο  // CIEM IV, VI, VII  // 2 000 (9)  // Cetorhinis maximus (10)  // CIEM IV, VI, VII  // 800 (9)  // Λάμνα  // CIEM IV, VI, VII  // 500  // Γαρίδες του Βορρά  // NAFO 1 (11)  // 500  // (Pandalus borealis)  // CIEM XIV + V a)  // 2 000  // Ιππόγλωσσα της Γροιλανδίας  // NAFO 1  // 500 (12)  //   // CIEM XIV + V a)  // 500 (12)  // Ιππόγλωσσα  // NAFO 1  // 200 (12)  // Έτερα είδη (13)  // CIEM IV  // 5 000  // Ρέγγα  // CIEM IV a), b) (14)  // 20 500 (15)  //   //   //  (1) Βόρεια των 56° 30' βόρειο γεωγραφικό πλάτος.  (2) Οριοθετημένη δυτικά από γραμμή που ξεκινά από το φάρο του Hanstholm μέχρι το φάρο του Lindesnes, και νότια από γραμμή που χαράσσεται από το φάρο του Skagen μέχρι το φάρο του Tistlarna και, από εκεί, μέχρι την πιο κοντινή ακτή της Σουηδίας.  (3) Από αυτή την ποσότητα θα αφαιρεθούν οι αλιεύσεις που θα πραγματοποιηθούν κατά την περίοδο από 1ης Οκτωβρίου μέχρι 31 Δεκεμβρίου 1982. Το υπόλοιπο θα μπορεί να αλιευθεί μόνο μέχρι τις 28 Φεβρουαρίου 1983.  (4) Εκ των οποίων 60 000 τόνοι, κατ' ανώτατο όριο, μόνο αμμοδύτες, ή 50 000 τόνοι, κατ' ανώτατο όριο, μπακαλιαράκια Νορβηγίας και Gadus poutassou. Μέχρι 10 000 τόνοι της ποσοστώσεως για μπακαλιαράκι Νορβηγίας μπορεί να αλιευθεί στην υποδιαίρεση CIEM VI a) βόρεια των 56° 30' βόρειο γεωγραφικό πλάτος. Εντούτοις, η ποσότητα αυτή πρέπει να αφαιρεθεί από την ποσόστωση για τον αμμοδύτη, το μπακαλιαράκι Νορβηγίας και το Gadus poutassou στη διαίρεση CIEM IV.  (5) Δυτικά των 12° δυτικό γεωγραφικό μήκος.  (6) Εκ των οποίων 40 000 τόνοι, κατ' ανώτατο όριο, μπορούν να αλιευθούν στη διαίρεση CIEM IV a).  (7) Εκ των οποίων 20 % παρεμπίπτουσας αλιείας γάδου ανά σκάφος επιτρέπεται στις διαιρέσεις CIEM VI και VII. Πάντως μπορεί να γίνει υπέρβαση του ποσοστού αυτού κατά τη διάρκεια των πρώτων 24 ωρών που ακολουθούν την έναρξη της αλιείας σε ένα συγκεκριμένο τόπο αλιείας. Το σύνολο της παρεμπίπτουσας αλιείας δεν δύναται να υπερβεί τους 1 000 τόνους, εκ των οποίων 300 τόνοι, κατ' ανώτατο όριο, γάδοι.  (8) Εκ των οποίων 17 000 τόνοι, κατ' ανώτατο όριο, λίγκας ή 9 000 τόνοι, κατ' ανώτατο όριο, μπρόσμιου.  (9) Η ποσόστωση αυτή δεν περιλαμβάνει τα αλιεύματα που πραγματοποιούνται στις ζώνες που καθορίζονται στο παράρτημα ΙΙ.  (10) Συκώτια των Cetorhinis maximus.  (11) Νότια των 68° βόρειο γεωγραφικό πλάτος.  (12) Η παρεμπίπτουσα αλιεία του γάδου δεν δύναται να υπερβεί το 10 %.  (13) Εκτός από τις γαρίδες.  (14) Η αλιεία της ρέγγας σε ολόκληρη τη διαίρεση IV b) του CIEM από τις 15 Αυγούστου 1983 μέρι τις 30 Σεπτεμβρίου 1983 και ανατολικά των 3° Ε όλο το έτος.  (15) Εκ των οποίων 11 400 τόνοι στη διαίρεση CIEM IV a) και 9 100 τόνοι στη διαίρεση CIEM IV b).»